CELEX: 32013D0293
Language: fi
Date: 2013-06-18 00:00:00
Title: Neuvoston täytäntöönpanopäätös 2013/293/YUTP, annettu 18 päivänä kesäkuuta 2013 , Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2012/285/YUTP täytäntöönpanosta

19.6.2013   
            
            
               FI
            
            
               Euroopan unionin virallinen lehti
            
            
               L 167/39
            
         NEUVOSTON TÄYTÄNTÖÖNPANOPÄÄTÖS 2013/293/YUTP,
   annettu 18 päivänä kesäkuuta 2013,
   Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2012/285/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä 31 päivänä toukokuuta 2012 annetun neuvoston päätöksen 2012/285/YUTP (1) ja erityisesti sen 3 artiklan 1 kohdan ja 5 artiklan 2 kohdan,
   sekä katsoo seuraavaa:
   
               (1)
            
            
               Neuvosto hyväksyi 31 päivänä toukokuuta 2012 päätöksen 2012/285/YUTP.
            
         
               (2)
            
            
               Neuvosto on tarkastellut kaikilta osin päätöksen 2012/285/YUTP liitteessä II ja III olevaa luetteloa henkilöistä, joihin sovelletaan mainitun päätöksen 1 artiklan 1 kohdan b alakohtaa ja 2 artiklan 1 ja 2 kohtaa. Neuvosto on todennut, että päätöksen 2012/285/YUTP liitteissä II ja III lueteltuihin henkilöihin olisi edelleen sovellettava kyseisessä neuvoston päätöksessä säädettyjä erityisiä rajoittavia toimenpiteitä.
            
         
               (3)
            
            
               Päätöslauselman 2048 (2012) nojalla perustettu Yhdistyneiden kansakuntien turvallisuusneuvoston komitea on 20 päivänä maaliskuuta 2013 saattanut ajan tasalle tiedot, jotka koskevat yhtä päätöslauselmalla 2048 (2012) matkustuskieltoon asetettua henkilöä.
            
         
               (4)
            
            
               Päätöksen 2012/285/YUTP liitteissä I ja III olevat tätä henkilöä koskevat kohdat olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2012/285/YUTP liitteet I ja III tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Luxemburgissa 18 päivänä kesäkuuta 2013.
      
         
            Neuvoston puolesta
         
         
            Puheenjohtaja
         
         P. HOGAN
      
   
   
      (1)  EUVL L 142, 1.6.2012, s. 36.
   
      LIITE
      Korvataan neuvoston päätöksen 2012/285/YUTP liitteissä I ja III olevaa jäljempänä mainittua henkilöä koskevat tiedot seuraavasti:
      
         
                     Nimi
                  
                  
                     Tunnistamistiedot
                     (syntymäaika ja -paikka, passin/henkilökortin numero jne.)
                  
                  
                     Luetteloon merkitsemisen perusteet
                  
                  
                     Luetteloon merkitsemisen päivämäärä
                  
               
                     ”Majuri Idrissa DJALÓ
                  
                  
                     Kansalaisuus: Guinea-Bissau
                     Syntymäaika: 18. joulukuuta 1954
                     Virka-asema: Asevoimien esikuntapäällikön protokollaneuvonantaja ja myöhemmin eversti ja armeijan esikunnan protokollapäällikkö
                     Passi: AAISO40158
                     Myöntämispäivä: 2.10.2012
                     Myöntämispaikka: Guinea-Bissau
                     Voimassaolon päättymispäivä: 2.10.2015
                  
                  
                     12.4.2012 tehdystä vallankaappauksesta vastuun ottaneen ”sotilasjohdon” yhteyshenkilö ja aktiivisimpia jäseniä. Hän oli yksi ensimmäisistä upseereista, joka teki julkisesti tiettäväksi kuuluvansa ”sotilasjohtoon” allekirjoittamalla yhden sen ensimmäisistä tiedonannoista (nro 5, 13.4.2012). Kuuluu myös sotilastiedusteluun.
                  
                  
                     18.7.2012”